Saksan vallankumous (1918)
Spassa keisari oli päätynyt luopua Saksan keisarin arvosta vasta kello 1.15, mutta ei kuitenkaan Preussin kuninkaan arvosta. Päätös ilmoitettiin Berliiniin puhelimitse ja vastaus hämmästytti päämajaa, joka nyt sai kuulla ensi kerran, että Berliinissä oli ilmoitettu keisarin luopuneen jo 11.15 kaikesta vallastaan. Hindenburg neuvoi keisaria luopumaan kruunustaan ja matkustamaan Hollantiin. Yöllä järjestettiin vaaditut muodollisuudet Hollannin viranomaisten kanssa ja kello 4.30 Vilhelm II lähti junassa maanpakoon. Tähän päättyi Saksan keisarikunta.
Emanuel II
Emanuel II (19. maaliskuuta 1889, Lissabon – 2. heinäkuuta 1932) ("Manuel Maria Filipe Carlos Amélio Luís Miguel Rafael Gabriel Gonzaga Francisco de Assis Eugénio") lisänimiltään "patriootti" (portugaliksi "o Patriota") tai kaivattu kuningas ("o Rei Saudade") oli Portugalin viimeinen kuningas vuosina 1908–1910. Hän tuli valtaan isänsä Kaarle I:n ("Carlos") ja veljensä Luís Filipen (1887–1908) salamurhan jälkeen, jossa hän myös itse haavoittui.